การเติมปลาลงในตู้ปลาใหม่ การเติมปลาลงในตู้ปลาที่มีอยู่ การเตรียมตู้ปลาใหม่
ร้านขายสัตว์เลี้ยงส่วนใหญ่ใส่ปลาในถุงพลาสติกใสที่เติมน้ำ คุณต้องเก็บปลาไว้ในที่มืดเมื่อคุณนำมันกลับบ้านจากร้านขายสัตว์เลี้ยง พยายามนำมันกลับบ้านทันทีเพราะคุณต้องนำมันใส่ลงตู้ปลาโดยเร็วหลังจากที่อยู่ในถุงพลาสติก วิธีนี้จะช่วยลดระดับความเครียดและช่วยให้มันปรับตัวเข้ากับน้ำในตู้ปลาได้เร็วขึ้น ปลาอาจจะมีสีจางลงเล็กน้อยในระหว่างเดินทางกลับบ้านแต่ไม่ต้องกังวลเพราะมันเป็นเรื่องปกติและปลาจะมีสีเหมือนเดิมเมื่ออยู่ในตู้ปลา หรี่หรือปิดไฟในตู้ปลาก่อนที่คุณจะเติมปลาตัวใหม่ วิธีนี้จะสร้างสิ่งแวดล้อมที่เครียดน้อยลงสำหรับปลา คุณต้องทำให้ตู้ปลาเต็มไปด้วยพืชและก้อนหินซึ่งเป็นที่หลบซ่อนของปลาตัวใหม่ วิธีนี้จะช่วยให้มันรู้สึกเครียดน้อยลงในระหว่างที่ทำความคุ้นเคยกับบ้านหลังใหม่ การเติมปลามากกว่า 1 ตัวต่อครั้งจะช่วยให้ปลาที่คุณมีอยู่แล้วคุ้นเคยกับปลาตัวใหม่ มันยังป้องกันไม่ให้ปลาตัวใดตัวหนึ่งถูกคุกคามโดยปลาตัวอื่นเพราะปลาที่มีอยู่แล้วจะมีเพื่อนใหม่หลายตัวให้สร้างสายสัมพันธ์ เติมปลาตัวใหม่เป็นกลุ่มเล็กๆ 2-4 ตัวเพื่อให้ตู้ปลาไม่แน่นจนเกินไป  เลือกปลาที่ดูมีสุขภาพดีและปลอดโรคจากร้านขายสัตว์เลี้ยงเสมอ คุณควรสังเกตปลาตัวใหม่อย่างใกล้ชิดในช่วง 2-3 สัปดาห์แรกเพื่อให้แน่ใจว่าไม่มีสัญญาณของโรคหรือความเครียด เจ้าของตู้ปลาบางคนจะเติมปลาตัวใหม่ลงในตู้ปลากักกันโรค 2 สัปดาห์เพื่อให้มั่นใจว่ามันไม่มีโรคหรือติดเชื้อ ถ้าหากคุณมีเวลาและสามารถหาตู้ปลาที่สะอาดเพื่อใช้เป็นตู้ปลากักกันโรค คุณสามารถใช้วิธีนี้ได้ ถ้าหากคุณสังเกตว่าปลาตัวใหม่ป่วยในตู้ปลากักกันโรค คุณสามารถรักษามันโดยไม่กระทบปลาตัวอื่นหรือสารเคมีในตู้ปลาใหม่ ปล่อยให้ถุงพลาสติกที่ยังไม่เปิดที่มีปลาลอยอยู่บนพื้นผิวน้ำ วิธีนี้จะให้เวลากับปลาเพื่อทำความคุ้นเคยกับอุณหภูมิของน้ำในตู้ปลา  หลังจาก 15-20 นาทีให้เปิดถุงและใช้ถ้วยสะอาดตักน้ำปริมาณเท่ากันจากตู้ปลาลงในถุงพลาสติก ควรมีน้ำในถุงมากเป็นสองเท่าซึ่งเป็นน้ำในตู้ปลา 50% และน้ำในถุงพลาสติก 50% ทำให้แน่ใจว่าคุณไม่ได้ผสมน้ำจากถุงลงในตู้ปลาเพราะอาจทำให้น้ำในตู้ปลาปนเปื้อนได้ ปล่อยให้ถุงลอยในตู้ปลาอีก 15-20 นาที คุณสามารถปิดปากถุงเพื่อไม่ให้น้ำทะลักออกมา หลังจาก 15-20 นาทีให้ปล่อยปลาลงในตู้ปลา ทำวิธีนี้โดยช้อนปลาออกจากถุงและค่อยๆ ใส่ลงในตู้ปลา คุณควรสังเกตปลาเพื่อดูสัญญาณของโรคหรือความเจ็บป่วย หากมีปลาตัวอื่นในตู้ปลาอยู่แล้วคุณควรทำให้แน่ใจว่าปลาเหล่านั้นไม่ทำร้ายหรือรบกวนปลาตัวใหม่ ปลาทุกตัวน่าจะอยู่ร่วมกันอย่างมีความสุขด้วยเวลาและการบำรุงรักษาที่เหมาะสมของตู้ปลา การกักกันปลาตัวใหม่ของคุณจะทำให้มั่นใจว่าปลามีสุขภาพดีและจะไม่นำโรคหรือความเจ็บป่วยมาสู่ตู้ปลาที่คุณมีอยู่ ตู้ปลากักกันโรคควรมีขนาดอย่างน้อย 5-10 แกลลอนและมีตัวกรองฟองน้ำอยู่ในตู้ปลาที่มีปลาเพื่อให้มั่นใจว่าไส้กรองนั้นมีแบคทีเรียที่ดีเพื่อให้ปลาอาศัยอยู่ในตู้ปลาได้ ตู้ปลาควรมีเครื่องทำความร้อน ไฟตู้ปลาและฝาครอบ หากคุณเป็นเจ้าของตู้ปลาตัวยง คุณอาจจะมีตู้ปลากักกันโรคอยู่แล้ว คุณควรทำความสะอาดตู้ปลากักกันโรคและเตรียมมันก่อนที่จะซื้อปลาตัวใหม่สำหรับตู้ปลาของคุณ เมื่อคุณเตรียมตู้ปลากักกันโรคเสร็จแล้ว คุณสามารถใส่ปลาตัวใหม่ลงในตู้ปลากักกันโรคผ่านการปรับตัวให้ชิน  เริ่มด้วยการใส่ถุงพลาสติกที่ยังไม่เปิดในตู้ปลาประมาณ 15-20 นาที วิธีนี้จะให้เวลากับปลาเพื่อทำความคุ้นเคยกับอุณหภูมิของน้ำในตู้ปลา หลังจาก 15-20 นาทีให้เปิดถุงและใช้ถ้วยสะอาดตักน้ำปริมาณเท่ากันจากตู้ปลาลงในถุงพลาสติก ควรมีน้ำในถุงมากเป็นสองเท่าซึ่งเป็นน้ำในตู้ปลา 50% และน้ำในถุงพลาสติก 50% ทำให้แน่ใจว่าคุณไม่ได้ผสมน้ำจากถุงลงในตู้ปลาเพราะอาจทำให้น้ำในตู้ปลาปนเปื้อนได้ ปล่อยให้ถุงลอยในตู้ปลาอีก 15-20 นาที คุณสามารถปิดปากถุงเพื่อไม่ให้น้ำทะลักออกมา หลังจาก 15-20 นาทีให้ค่อยๆ ช้อนปลาออกจากถุงและใส่ลงในตู้ปลากักกันโรค คุณควรสังเกตปลาในตู้ปลากักกันโรคทุกวันเพื่อให้แน่ใจว่าปลาไม่มีโรคหรือพยาธิ หลังจาก 2-3 สัปดาห์ในตู้ปลากักกันโรค ถ้าหากไม่มีปัญหาอะไรคุณก็สามารถใส่ปลาลงในตู้ปลาหลักได้ การเปลี่ยนน้ำจะทำให้ปลาตัวใหม่คุ้นเคยกับไนเตรทที่อยู่ในน้ำทำให้ปลาตัวใหม่เครียด สิ่งนี้คือขั้นตอนสำคัญถ้าหากคุณไม่เปลี่ยนน้ำในตู้ปลาหลักเป็นประจำ การเปลี่ยนน้ำ 25-30% คือการตักน้ำออกจากตู้ปลา 25-30% และเติมน้ำที่กำจัดคลอรีนออกแล้ว จากนั้นหมุนเวียนน้ำผ่านไส้กรองหลายๆ ครั้งเพื่อให้มั่นใจว่าสมดุลของไนเตรทของน้ำในตู้ปลาถูกต้อง ถ้าหากคุณมีปลาในตู้ปลาอยู่แล้วและต้องการเติมปลาตัวใหม่ คุณต้องให้อาหารปลาก่อนเพื่อให้ปลาที่อยู่ในตู้ปลาอยู่แล้วดุร้ายกับปลาตัวใหม่น้อยลง ย้ายก้อนหิน พืชและที่หลบซ่อนไปวางที่ใหม่ การจัดเรียงเครื่องประดับในตู้ปลาก่อนที่จะเติมปลาตัวใหม่ลงไปจะดึงดูดความสนใจของปลาที่มีอยู่แล้วและกำจัดอาณาเขตที่ครอบครองไว้ในตู้ปลาเพื่อให้มั่นใจว่าปลาตัวใหม่จะมีพื้นที่เท่าเทียมกันและไม่แตกแยกจากปลาตัวอื่น เมื่อคุณกักกันโรคปลาตัวใหม่เรียบร้อยแล้ว คุณควรทำขั้นตอนปรับสภาพแบบเดียวกับที่คุณทำในตู้ปลากักกันโรคกับน้ำในตู้ปลาหลักเพื่อช่วยให้ปลาชินกับสภาพน้ำในตู้ปลาหลักและปรับตัวเข้ากับสิ่งแวดล้อมใหม่ ใส่ปลาในถ้วยหรือถุงที่มีน้ำจากตู้ปลากักกันโรค ปล่อยให้ถุงหรือถ้วยลอยในตู้ปลาหลักอีก 15-20 นาที จากนั้นใช้ถ้วยสะอาดตักน้ำปริมาณเท่ากันจากตู้ปลาหลักลงในถุงหรือถ้วย ควรมีน้ำจากตู้ปลาหลัก 50% และน้ำจากตู้ปลากักกันโรค 50% ในถุง ปล่อยให้ถุงหรือถ้วยลอยในตู้ปลาอีก 15-20 นาที จากนั้นค่อยๆ ช้อนปลาออกจากถุงหรือถ้วยและใส่ลงในตู้ปลาหลัก สังเกตปลาตัวใหม่อีก 2-3 สัปดาห์เพื่อให้มั่นใจว่ามันเข้ากับปลาตัวอื่นได้และไม่มีสัญญาณของโรคหรือความเจ็บป่วย เมื่อคุณได้ตู้ปลาใหม่และอุปกรณ์เสริมของตู้ปลา คุณจะต้องล้างมันด้วยน้ำอุ่น อย่าใช้สบู่หรือผงซักฟอกเพื่อล้างกรวด หินหรือเครื่องประดับ เพียงแค่ใช้น้ำอุ่นเพื่อให้มั่นใจว่าสิ่งของเหล่านี้ปราศจากสิ่งสกปรก แบคทีเรียและสารพิษ  คุณสามารถล้างกรวดโดยวางไว้ในกระชอน วางกระชอนเหนือกระทะหรือถังพลาสติกแล้วเติมน้ำลงไปในกระชอนที่มีกรวด คนกรวดไปรอบๆ สะเด็ดน้ำและทำซ้ำหลายๆ ครั้งจนกว่าน้ำจะใสและสะอาดไหลผ่านกระชอน เมื่อสิ่งของเหล่านี้สะอาดแล้ว คุณสามารถเติมมันลงในตู้ปลาได้ ทำให้แน่ใจว่ากรวดกระจายตัวอย่างสม่ำเสมอที่ด้านล่างของตู้ปลา วางหินและเครื่องประดับในตู้ปลาเพื่อเป็นที่หลบซ่อนให้ปลาของคุณได้สำรวจ ใช้ถังน้ำที่สะอาดเพื่อเทน้ำลงในตู้ปลา วางจานหรือจานรองบนกรวดขณะที่คุณเทลงไปเพื่อไม่ให้กรวดเคลื่อนที่ไปมา   เมื่อคุณเติมน้ำที่อุณหภูมิห้องลงไปปริมาณ ⅓ ของตู้ปลาแล้ว คุณควรเติมน้ำยาปรับสภาพน้ำหรือน้ำยากำจัดคลอรีนเพื่อกำจัดคลอรีนออกจากปลาของคุณ คลอรีนในน้ำในตู้ปลาอาจทำให้ปลาตายและ/หรือมีปัญหาสุขภาพได้ คุณอาจเห็นว่าน้ำขุ่นมากภายใน 2-3 วันแรกซึ่งเกิดจากการเจริญเติบโตของแบคทีเรียและควรหายไปเองตามธรรมชาติ คุณควรมีปั๊มลมในตู้ปลาเพื่อให้มีออกซิเจนเพียงพอในน้ำในตู้ปลา คุณจะต้องต่อท่อจากปั๊มลมไปยังช่องระบายอากาศในตู้ปลา เช่น หัวทรายเติมอากาศ  คุณอาจต้องใช้เช็ควาล์วสำหรับตู้ปลาซึ่งเป็นวาล์วขนาดเล็กที่อยู่ด้านนอกตู้ปลาเพื่อยึดท่ออากาศ วิธีนี้จะช่วยให้คุณวางปั๊มลมไว้ใต้ตู้ปลาได้ วาล์วยังทำหน้าที่หยุดและป้องกันไม่ให้น้ำไหลกลับเข้ามาในตู้ปลาหากปิดสวิตช์ไฟตู้ปลา พืชที่มีชีวิตดีต่อการหมุนเวียนออกซิเจนในน้ำในตู้ปลาแต่คุณยังสามารถเติมพืชพลาสติกเพื่อสร้างที่ซ่อนสำหรับปลาของคุณ คุณยังสามารถใช้พืชเพื่อบังอุปกรณ์ใดๆ ในตู้ปลาที่คุณต้องการปกปิดเพื่อความสวยงาม ทำพืชที่มีชีวิตให้ชื้นจนกว่าจะปลูกโดยห่อไว้ในหนังสือพิมพ์เปียก ปลูกรากใต้พื้นผิวของกรวดโดยให้ลำต้นโผล่พ้นกรวด คุณยังสามารถใช้ปุ๋ยพืชน้ำเพื่อให้พืชที่มีชีวิตของคุณเจริญเติบโตได้ดี การหมุนเวียนน้ำในตู้ปลาจะช่วยสร้างสมดุลของแอมโมเนียและไนไตรต์ที่เกิดจากปลาและเจือปนแบคทีเรียที่จะกำจัดสารเคมีที่อันตรายเหล่านี้ คุณจะต้องหมุนเวียนน้ำในตู้ปลาเป็นเวลา 4-6 สัปดาห์เพื่อให้ตู้ปลามีสมดุลทางชีวภาพและเคมีที่ดี การทำเช่นนี้ก่อนที่จะเติมปลาสามารถช่วยให้มั่นใจได้ว่าปลาตัวใหม่ของคุณจะมีความสุขและมีสุขภาพดีในสภาพแวดล้อมใหม่ คุณสามารถหาชุดอุปกรณ์หมุนเวียนน้ำในตู้ปลาสัตว์น้ำได้ที่ร้านขายสัตว์เลี้ยงใกล้บ้านหรือออนไลน์  เมื่อคุณหมุนเวียนน้ำในตู้ปลาตั้งแต่เริ่มแรก คุณจะสังเกตเห็นการสะสมของแอมโมเนียในสัปดาห์ที่ 2 หรือ 3 จากนั้นจะมีการสะสมของไนไตรต์เมื่อระดับของแอมโมเนียลดลงเป็นศูนย์ ประมาณสัปดาห์ที่ 6 ของการหมุนเวียนน้ำในตู้ปลา ระดับของแอมโมเนียและไนไตรต์จะลดลงเหลือศูนย์และคุณจะสังเกตเห็นการสะสมของไนเตรท ไนเตรตมีพิษน้อยกว่าแอมโมเนียและไนไตรต์ คุณสามารถควบคุมระดับของไนเตรตได้ด้วยการบำรุงรักษาน้ำในตู้ปลาอย่างเหมาะสม หากคุณใช้ชุดอุปกรณ์หมุนเวียนน้ำและสังเกตว่ายังมีค่าบวกของแอมโมเนียหรือไนไตรต์อยู่ คุณยังต้องหมุนเวียนน้ำในตู้ปลาและจะต้องใช้เวลามากขึ้นในการหมุนเวียนก่อนที่จะเติมปลา ตู้ปลาที่ดีไม่ควรมีค่าบวกของสารเคมีเหล่านี้ เมื่อหมุนเวียนน้ำในตู้ปลาอย่างเหมาะสมแล้ว คุณควรทดสอบคุณภาพน้ำของตู้ปลา คุณสามารถใช้ชุดทดสอบน้ำจากร้านขายสัตว์เลี้ยงหรือออนไลน์  น้ำในตู้ปลาควรมีค่าคลอรีนเป็นศูนย์และค่าความเป็นกรดด่างของน้ำควรตรงกันหรือใกล้เคียงกับร้านขายปลาที่คุณซื้อปลามามากที่สุด
ถ่ายปลาที่อยู่ในถุงพลาสติกจากร้านขายปลา. ปิดไฟในตู้ปลา. เติมปลามากกว่า 1 ตัวต่อครั้ง. ใส่ถุงพลาสติกที่ยังไม่เปิดในตู้ปลาประมาณ 15-20 นาที. ช้อนปลาออกจากถุงและใส่ลงในตู้ปลา. ทำตู้ปลากักกันโรค. ใส่ปลาตัวใหม่ลงในตู้ปลากักกันโรค 2-3 สัปดาห์. เปลี่ยนน้ำ 25-30%. ให้อาหารปลาในตู้ปลาหลัก. จัดเรียงเครื่องประดับในตู้ปลา. ทำให้ปลาตัวใหม่ชินกับน้ำในตู้ปลาหลัก. ใส่ปลาตัวใหม่ลงในตู้ปลาหลัก. ล้างกรวด หินและเครื่องประดับ. เติมน้ำที่อุณหภูมิห้องลงไป ⅓ ของตู้ปลา. ต่อปั๊มลม. เติมพืชที่มีชีวิตหรือพืชพลาสติก. หมุนเวียนน้ำในตู้ปลาด้วยชุดอุปกรณ์หมุนเวียน. ทดสอบคุณภาพน้ำ.
https://www.wikihow.com/Add-Fish-to-a-New-Tank https://www.wikihow.com/Add-Fish-to-a-New-Tank https://www.wikihow.com/Add-Fish-to-a-New-Tank
Adding Fish to a New Tank Putting Fish into an Existing Tank Preparing the New Tank